Bližio se trenutak objave odluke o upisima na Princeton,
a Devi se osjećala jezivo smireno.
Možda zato što je dala sve od sebe da si poveća šanse za upis.
Dobro, dečki, osvjetlajte nam obraz.
A možda zato što je malo sazrela.
Prijavila si se na Yale?
Zbog svađe s Fabiolom shvatila je koliko je eksplozivne naravi.
A zaključak priče s Paxtonom
dokazao je koliko je napredovala od očajne štreberice kakva je bila.
No možda je bila mirna
jer je bila zaokupljena nečim drugim.
Znate, prošli se tjedan dogodilo ovo.
Što radiš?
Ideš, mala.
Ovo se odraslima možda ne čini značajno,
ali kad ti neki dečko pošalje „Što radiš?”
u 23 h, to je velika stvar.
NIŠTA. TI?
Osobito ako ti se nije javio godinu dana.
Otad su se svakodnevno dopisivali.
Sjetio sam te se.
ŽENU S KOJOTOM IZBACILI S LETA
Potpisao sam se na mnoge grudi, znam prepoznati očijukanje.
OPSJEDNUT SI MNOME.
A prepoznajem ga i u kuhinji.
Dira li ga to po ruci?
Stavlja kosu iza uha?
Prestani.
Razigrani udarac?
Jebote, sviđa li se Devinoj mami Margotin otac?
Koji se vrag događa?
NIKAD NISAM …MAJCI NAŠLA DEČKA
Taj je dan Devi bila kao u bunilu.
Pokušavala je prožvakati informaciju da joj je mama pala
na fejk Lovca na nekretnine.
Pretpostavljala je da će svaki čas popizditi
što joj se mama pali na oca njezine neprijateljice.
No dan je odmicao, a Devina je pretjerana reakcija izostala
i shvatila je…
Ne smeta mi to.
Isprva sam bila izvan sebe,
ali razmišljala sam o tome i želim…
Što je suprotno od sabotiranja?
Misliš na pomaganje?
Da, to. Želim pomoći mami da ga osvoji.
Znate, ne želim da bude sama kad odem iduće godine.
Živjet ću sjajnim novim životom, trebala bi i ona.
Kužim. Moji roditelji ne mogu jedno bez drugoga.
Tata se ne može sâm uspeti na bicikl.
Kako će bez nje kad budemo obilazile fakultete?
Razmatraš druge fakultete?
Da budem sigurna da je Princeton pravi odabir, što i jest.
Bez brige, bit ćemo cimerice. I ići ćemo skupa na maturalnu.
Addison će biti izvan grada tu večer.
Mogle bismo nas tri ići zajedno.
Da! Super ideja.
U srednjoj sam najbolju vezu imala s vama.
-Prikladno je da idemo zajedno. -Da. Eleanor, jesi za?
Slažem se s Devi.
-Nešto je rekla, zar ne? -Eleanor, daj.
Riječ je o maturalnoj.
Sad te rijetko viđamo,
a kad te i vidimo, odsutna si.
Znam. Žao mi je.
Čitam scenarij za film u kojem sutra glumim.
Govoriš li išta?
Ne, ali jedan bi statist mogao pozirati kao truplo na plakatu.
Zvuči fora.
Ideš na maturalnu s nama?
Posljednja zajednička srednjoškolska aktivnost.
Znam, ali moj agent želi da se umrežavam.
Producenti filma u kojem glumim sutra
produciraju i novi marvenski film.
Misliš Marvelov film?
Ne, produciraju film o marvi.
Ali možda me ugledaju i pomisle: „Hej, ono truplo ima ono nešto.”
Ne mogu obećati da ću doći na maturalnu.
Nirmala Mami, sutra je tvoj dan.
Što želiš za rođendansku večeru?
Nisam zahtjevna. Ne treba mi puno toga,
samo obitelj i ljudi koje volim.
I večera iz restorana s Michelinovom zvjezdicom.
-Čovječe, samo to? -Da.
Ali ne brini se za desert. Len će riješiti taj dio.
Idem nazvati Verizon u vezi s popustom.
Najbolja aktivnost za kraj dana.
Upozoravam vas da Len planira sâm ispeći tortu.
Kamala, kako znaš da Len planira sâm ispeći tortu?
Ne pratiš ga valjda još?
-Možda. -Kamala.
I ti bi ga pratila da si vidjela što i ja.
Misliš kad je šarao s onom droljastom dotepenkom?
Devi.
Nisam posve razumjela, ali tako se u ovoj kući ne izražavamo.
Ostavi nas.
Kunem se da s ljubavnicom ima plan domoći se Patina novca.
Da Len jest prevarant,
već bi nešto otkrila, a nisi.
Jednostavno znam da nešto smjera.
A Pati je vrlo lakovjerna.
Odgovara na svu primljenu neželjenu poštu.
Kako se uopće možeš usredotočiti na istraživanje uz ovo?
Malo sam u zaostatku.
Daj. Stvarno moraš odustati od ove priče s Lenom.
Znaš, Margotin tata baš je puno toga popravio po kući.
Čim završi s jednim projektom,
kao da odmah nađeš nešto novo.
Što želiš reći?
Samo sam ti htjela reći
da ne bih imala ništa protiv ako ti se on sviđa.
Molim? Odrasla sam žena. Sviđa mi se češnjak u jelima i križaljke.
Sigurno? Jutros ste se puno hihotali.
-Priznaj da ti se sviđa. -Ne sviđa.
Mama, sviđa ti se. Pozovi ga van.
Zaboga, Devi, neću ga pozvati van.
Pozovi ga na Patin rođendan.
Neće biti romantično. Naći će njezino zubalo u salveti.
Hajde. Znaš da to želiš.
-Dobro. -To!
I nije tako grozna ideja
pozvati čovjeka na obiteljsku večeru.
Super. Pošalji mu poruku.
Chi. Sad je 21 h. Nisam lik kojeg glumi Jennifer Coolidge.
Razgovarat ću s njim ujutro.
-Dobro. -Van.
Ajme. Mama, evo ga.
-Dobro. -Mama, dođi ovamo.
Čekaj, samo malo. Devi, što to radiš?
Ističem ti atribute. To je kompliment.
Pusti ove pramenove neka prodišu.
Hoćeš li se maknuti? I ne prisluškuj, jasno?
-Andres, zdravo. Bok. -Bok.
Izgledaš… Ideš li nekamo?
Ne. Da, moram ići na posao.
Ali prije nego što krenem, samo sam…
Što radiš večeras?
Organizirat ćemo rođendansku večeru za Nirmalu,
ništa posebno, ali samo sam…
Želiš li doći?
-Rado bih došao na večeru. -Dobro.
Ali nisam siguran je li to pametno.
Situacija s našim kćerima složena je.
Margot razumije da radim ovdje,
ali ne znam bi li prihvatila išta više od toga.
-Žao mi je. -Zaboga, u redu je.
Bila je to blesava ideja.
Devi je sad znala da se nekako mora pomiriti s Margot.
Ali kako se svidiš nekomu tko te prezire?
Samo treba biti svoja…
Hej, curka. Što se radi?
-Oprosti. Počet ću ispočetka. -Što hoćeš, Devi?
Znam da smo jesenas imale nesuglasica, ali sad smo si dobre, zar ne?
Ne, mrzim te i mislim da si loša osoba.
A svoga tatu?
Voliš ga, zar ne?
Jesi li dobro?
Da. Nikad bolje.
Moja bi mama i tvoj tata bili sladak par.
Sumnjam.
Moj tata inače izlazi s trenericama joge, kozmetičarkama, stjuardesama.
-Kužiš što želim reći. -Moja je mama jako zgodna.
Domaćin u Costcu namigne joj svaki put.
Mislim da bi se sviđala tvom tati da misli da smo mi prijateljice.
Ali definitivno to nismo
i ne želim da bude s tvojom mamom.
Ali moja mama nije poput mene.
Razumna je i strašno pametna liječnica.
Kad odeš na faks,
želiš li da tvoj tata provodi dane tužan i usamljen
i da svake večeri zaspi na pomičnom naslonjaču?
Platit ću ti i ručak.
Dobro.
Ali želim i frape.
Dobro, sestro.
Ne?
Ne.
Hej, Big Bene. Mogu li sjesti?
-Naravno. -Brutalica.
Oprosti na smetnji, ali zašto uopće pišeš zadaću?
Upao si na dobar faks.
Svejedno moram predati zadaće.
-Zašto? -Jer moram.
Ako mi prosjek padne, mogu mi zabraniti upis.
Ne, to je mit.
-Ne, nije. -Da, jest.
Misliš da fakulteti provjeravaju uspjeh više od 1000 klinaca?
Ne, svi su na odmoru, frende.
Znaš komu treba odmor?
Tebi, štreberčiću moj dragi.
Ne znam što bih radio na odmoru.
Nisam baš opuštena osoba.
Naučit ću te ja.
Vidiš? Pogledaj ih samo.
Što?
Margot?
Što radiš ovdje?
Družim se s Devi.
Što? Stvarno?
Da. Sad smo prijateljice.
Može li možda doći na Patinu rođendansku večeru?
Ajme, g. Ramos, dođite i vi.
Ne, zapravo ne može doći…
Zapravo, rado bih došao.
Pošalji mi TikTok morskog psa koji pleše na šipki.
Dobro, ljudi. Izvoli.
Večera je spremna.
Dobar vam tek.
Daj mi to.
Ovo je od Manisha. Žao mu je, nije mogao doći.
Opa, čokoladne školjke. Bit će mi žao proslijediti ih nekomu.
Hvala što ste nas pozvali večeras.
Ovo mi je najduži projekt dosad.
Ali i najdraži.
I, Devi i Margot, kako ste se pomirile?
Shvatile smo da je naš nesporazum
jednostavno bio blesav.
Da, baš je bilo blesavo kako su me skoro izbacili iz škole,
pa sam rekla Devi
da joj opraštam što je prgava luđakinja.
Zato smo sad prijateljice i uživamo u tome.
Lene, čini se da te netko zove. Trebao bi se javiti.
Ne želim skretati pažnju s Nirmyna posebnog dana.
Javit ću se i razgovarati na katu.
Ajme. Mobitel mu jako glasno zvoni.
Bar više ne zvone stihovi „Zašto si toliko nepristojan?”
Ne, to je koma.
Znate što? I ja moram ići gore.
Na toalet.
U ovom u prizemlju sve se čuje.
Skoro cijela obitelj ima iritabilna crijeva.
Je li sve u redu?
Ne mogu razgovarati.
Slavimo Nirmalin rođendan.
Naravno da ne možeš doći.
Moramo se držati plana i čekati dok se ne vjenčamo
ili će sve propasti.
Već su sumnjičavi.
Zdravo. Eleanor Wong.
Statistica. Da se javim na frizuru i šminku?
Ne, možeš sjesti.
Zvat ćemo te kad te vanzemaljci budu trebali ubiti.
Hvala.
Eleanor?
Mama?
Kad je Eleanor vidjela mamu posljednji put,
mama ju je napustila i to ju je slomilo.
Otad su razmijenile tek nekoliko poziva i poruka.
I Joyce je pozvala Eleanor da gostuje na njezinu podcastu,
Glumiranje s Joyce.
Ajme. Vratila si se.
Jesam.
Nakratko.
Baš sam te htjela nazvati.
Kako si, dušo?
Zapravo sam odlično.
Rano sam maturirala i sad se bavim glumom.
Ista si svoja mama.
Sad kad si i ti glumica,
možda shvatiš moje postupke.
Misliš to što nisi bila prisutna u mom životu?
Joj, dušo.
Uzrujala sam te posljednji put kad smo se vidjele.
Žao mi je zbog toga.
Ali kad se baviš glumom,
ne možeš birati gdje ni kad ćeš raditi.
Izdržiš li dovoljno dugo, probit ćeš se.
Glumila sam u reklami koja će se prikazivati diljem zemlje.
U ulozi depresivne žene na zabavi.
Čestitam, mama.
Treba mi truplo za promotivne plakate.
Triput sam bila truplo u Zakonu i redu.
Kad je vidjela koliko joj je mama bila očajna
glumiti truplo na plakatu,
osjetila je samo sažaljenje.
Može. Ti.
Znate što? Moja bi kći trebala glumiti truplo.
Živo mi se fućka.
U redu je, mama. Idi ti.
Sigurna si?
Mislim da tvoj plan djeluje.
Tvoja je mama slušala mog tatu dok je pričao o seriji Yellowstone.
Znam. A inače govori
da serije gledaju samo lijeni neradnici.
Večeras je bilo neočekivano lijepo.
Da nema Bena, čak bismo mogle biti prijateljice.
Slažem se.
Ali mora mu se priznati da ima sjajan ukus u curama.
Mi o vuku.
Poslao mi je poruku.
Još se dopisujete?
Da, zapravo je smiješno.
Nedavno mi se javio niotkuda.
Što je to taj mali šminker učinio?
Oprosti, je li čudno razgovarati o tome?
Ne, nije nimalo čudno. Ben i ja samo smo prijatelji.
Da.
Da, i pretpostavila sam. Da ste se htjeli spetljati,
učinili biste to čim smo prekinuli.
Da.
Tada bi se to dogodilo. Da je postojala mogućnost.
I, što ima između vas dvoje?
Tinejdžerski manevar.
Pretvara se da joj se ne sviđa dečko koji joj se sviđa
da bi saznala sviđa li se njemu druga cura kojoj se on sviđa.
Ne znam.
Izgleda da još osjećam nešto prema njemu,
ali iz poruka ne mogu shvatiti što on misli.
Možeš mi pokazati poruke, možda ti mogu pomoći.
Ben je Devi slao poruke o morskim psima koji se skidaju,
a Margot je ispitivao o njezinim željama…
VESELIŠ SE ŠKOLI DIZAJNA?
…i lajkao joj sve poruke.
Da, dopisivao se s objema,
no Devi mu je očito bila samo prijateljica.
Da, čini se da su osjećaji obostrani.
Stvarno?
Margot, ti si gošća. Opusti se. Pomoći ću Devi počistiti.
-Nije problem… -Idi sjesti.
Jesi dobro? Oči su ti iskolačene.
Imam Lenov mobitel. Provali u njega.
Jebote. Skroz si skrenula.
Požuri se.
Lene, koja ti je lozinka?
Četiri-tri-dva-jedan.
-Pametno, unatrag je. -Super.
Skinut ću aplikaciju koja ti mijenja boju kose.
-Dobro. -Super. Promijeni mi profilnu.
Spremio ju je pod „Baby”?
Što radiš?
Trebaju nam odgovori.
IPAK DOĐI K NIRMALI.
Učenica je nadmašila učiteljicu.
Kad će gumeni bomboni početi djelovati?
Zar već nisu?
Možda imaš visoku toleranciju.
Ne čudi me. Pijem jako puno vode
i trener kaže da imam manje masnog tkiva od The Rocka.
Možeš pojesti još jedan.
S ovime se ne može pretjerati.
Dobro.
I, što ćemo sad raditi?
Pa, neki vole gledati čudne crtiće,
ali ja više volim dijeliti.
-Što bi dijelio? -Naše živote, priče, istine.
Počnimo lagano. Koga voliš?
Molim?
Ne znam. Nikoga.
Dijelimo istine, Bene.
Jedine smo dvije osobe u ovoj dimenziji.
-Ne možemo lagati jedan drugomu. -Dobro.
Možda volim nekoga.
Dobro. Reci mi nešto više.
Dobro.
-Sanjao sam je. -Sanjao si je?
Pričaj mi o svom snu.
Pa, sve je počelo normalno, a onda…
Hej, zgodni.
Devi?
Toliko sam bolja učenica od tebe.
-Gdje mi je majica? -Ova majica?
Samo lezi i prepusti mi se.
Znaš da to voliš.
I ja sam sanjao takav ponižavajući san o Eleanor.
Onda je stvarno voliš.
Moraš ići k njoj.
Molim? O čemu ti? Sada?
Da, Benjamine. Reci joj što osjećaš. Ne gubi vrijeme.
Ne mogu. Što ako osjećaji nisu uzajamni?
Nije važno. Reci svoju istinu.
Mora znati.
Odlazi.
Želite li svi čaj?
Ja ću!
Znate li što sjajno ide uz čaj?
Torta.
Vidjet ćeš što sam ti napravio.
To si samo ti.
Bok. Trebam Devi.
Bene?
Margot. Odakle ti ovdje?
Odakle ti ovdje?
Bože, tako sam glupa. Ima li između vas dvoje nečega?
Lagala si mi kad sam ti se otvorila?
Ne, Margot, kunem se. Ben i ja samo smo prijatelji.
Zar ne, Bene?
Zašto onda ima cvijeće?
Ne znam.
Je li to dar za moju baku?
Dobro.
Čuj, Margot, između Bena i mene zaista nema ničega.
Rekao je da ne bismo trebali biti zajedno jer smo nesigurni i kompetitivni.
Ima pravo.
On je previše zao, a ja previše luda.
Nas smo dvoje kao pas i mačka.
Što onda radi ovdje?
Nemam pojma.
Bene, zašto si došao?
-Jer sam nadrogiran. -Što?
Hej, ljudi.
Divite se mojoj predivnoj torti.
Kužite?
Čuvam Nirmy kao očnu jabučicu u glavi.
Nije li ovo oko tvoje jabučice?
O, Bože.
Što je s tom jabukom?
-O, Bože! -O, Bože!
Hej, čovječe, što…
Moja torta.
-Čovječe! -Žao mi je.
I neka ti je. Torta je izgledala zaista sjajno.
Vidite li svi Britanku?
-Zapravo sam Australka. -To je ona. Lenova druga žena.
Molim? Nije ona druga žena. To je naša agentica za nekretnine.
Ne. Zove je „Baby”.
Zaista se zovem Baby.
Dobila sam ime po glavnom liku iz Prljavog plesa.
Moji su roditelji glupasti.
Ipak se može pretjerati s ovim bombonima.
Tata, možemo li ići? Ovo je postalo malo prečudno.
Da. U redu, dušo.
Hvala svima na zanimljivoj večeri.
Bilo mi je drago, Baby.
Također.
Možete li me odbaciti kući?
Margot, nemoj ići. Našim usamljenim roditeljima treba ovo.
Ako je ona vaša „agentica za nekretnine”,
zašto tako uporno traži novac od Lena?
Za polog za obiteljski apartman.
Htjeli smo sve iznenaditi na vjenčanju,
ali Baby nas je pritiskala.
Dušo, apartmani se kupuju kao ludi.
I, iskreno, stvarno mi treba provizija.
Dužna sam kao Grčka.
Što da kažem? Volim konjske trke.
Dobro, ovo je bila vrlo uzbudljiva večer.
Trebale bismo počistiti ovaj nered, stoga pozdravimo Lena i…
-Baby. -Baby.
Hej, Kamala,
volim tvoju baku i nikad je ne bih povrijedio.
Nadam se da ću te uspjeti uvjeriti u to.
Bok.
Pa, ovo je bila zaista čudna večer,
no čini se da je svemu uzrok
to što ste vas dvije, ma koliko da ste pogriješile,
samo pazile na nas.
Devi, ne brini se za mene.
Bit ću sasvim dobro kad odeš.
Ali ponekad vidim da jedeš gotova jela iz mikrovalne
i rastužim se.
Nemoj. Tjestenina Alfredo iz mikrovalne silno me veseli.
Znaš što me još veseli?
Što želiš da počnem izlaziti.
Jer se žarko želiš opet prasnuti?
O, Bože, ne.
Toliko smo dugo bile u dubokoj tuzi
i shvatila sam da to polako ostavljamo iza sebe.
No mislim da neću izlaziti s Andresom.
Čula sam da su mu gume zaškripale dok je bježao odavde.
Kamala, trebamo li se brinuti?
Ne. Žao mi je.
Stvarno sam mislila da je Len prevarant.
Len nije prevarant.
Nije dovoljno organiziran za takvo što.
Sve spise čuva u gostinskoj kupaonici.
Što te zaista muči, Kamala?
Ne znam.
Nedavno sam odbila odličan posao.
Mislim da sam se uhvatila ovoga da ne bih žalila odluku.
Zašto si odbila taj posao?
Jer je u Baltimoreu.
Ne mogu se preseliti onamo. Nikad nisam živjela bez obitelji.
Mislim da bi Manish išao sa mnom,
ali ovaj mi je obiteljski krug postao izrazito drag.
Ali uvijek ćemo biti uz tebe.
Ako toliko žališ zbog odluke
da si Lenu postavila klopku,
možda trebaš prihvatiti taj posao.
Moći ćeš me posjećivati kad budeš htjela.
Živjet ćemo blizu.
Možeš izraditi novu osobnu, meni dati staru…
Znam da je zastrašujuće.
Životi nam se mijenjaju.
Ali promjene su dobre.
Nužne su.
Idi u Baltimore.
Što kažete da iskopamo tortu iz smeća
i otpjevamo baki pjesmu za sretan rođendan?
Volim verziju Stevieja Wondera.
SREDNJA ŠKOLA
Idemo po bukete poslije škole?
Može.
Hej, El, odakle ti ovdje?
Želim da znate da ste mi važnije od glume
i da ću ići na maturalnu s vama.
Stvarno?
-Da. -Superiška.
Samo malo. Evo me odmah pa ćemo kupiti ulaznice.
-Super. Čujemo se. -Bok.
Hej. Margot.
Čuj, jako mi je žao zbog onoga što se sinoć dogodilo.
Ne znam zašto je Ben došao,
ali kunem se da nemam svoje prste u tome.
Znam.
Urokao se s Trentom, koji mu je rekao da ode k tebi.
Mislim da je to bila obična spačka.
Dobro.
Zašto si onda još ljuta?
Nisam ljuta, sram me je.
Kad smo otišli, odveli smo Bena da nešto pojede, ubio se u hrani.
Ispada da mi se javljao jer je htio da ostanemo prijatelji.
Kvragu. Možda se zato dopisuje i s tobom.
-Stvarno mi je žao. -Da.
Grozno mi je što sam ti pokazala sve naše poruke
misleći da mu se sviđam.
Bi li se osjećala bolje da ti kažem
da i ja još nešto osjećam prema njemu?
No ni ja mu se ne sviđam.
Kad ste prekinuli,
nadala sam se da će me pozvati van, ali ništa od toga.
Čekaj, znači obje nas je otkantao?
Da.
Znaš, zbog toga se ipak osjećam bolje.
Možda nećemo biti najbolje frendice,
no bilo bi mi drago da moj tata bude s tvojom mamom.
Oduvijek sam htjela zlu polusestru, pa…
Kučko, očito sam ja Pepeljuga.
Ti si štakorica koja joj šije haljine.
Andres?
-Bok. -Bok.
Uđi.
-Oprosti. -Da.
Samo sam…
Čudi me što te vidim nakon rođendanskog fijaska.
Da. Sinoć sam shvatio
da mi život ne može ovisiti o hirovima jedne tinejdžerice.
Ne znam cijelu priču o našim curama i Benu,
ali znam da su to dječja posla, a ja sam odrastao muškarac.
I…
Već dugo želim nešto učiniti.
I ja već dugo želim da to učiniš.
Zašto sam ugradila nove ormariće?
A ja popravljao slavinu dva tjedna?
Vishwakumarice je čekalo puno promjena.
Ma koliko strašno, Nalini je imala pravo. Promjene su dobre.
Devi je sad morala prihvatiti uzbudljivu selidbu u New Jersey
koja ju je čekala.
STATUS PRIJAVE: NA LISTI ČEKANJA
Na listi čekanja? Molim?
-Devi nije mogla vjerovati. -Kvragu.
Nakon svega, Princeton ju je stavio na listu čekanja.
No odlučila je ostati smirena.
Možda su joj bogovi htjeli poručiti da je put vodi drugamo,
možda u New Haven.
…nažalost, ne možemo vam ponuditi mjesto.
Možda i ne. Što kažu na Harvardu?
Nažalost, ne možemo vas upisati.
…upisi na Columbiju…
Iskreno nam je žao, ali nismo pronašli mjesto za vas.
Razmatrajući prijave na Dartmouth,
žao nam je što vam ne možemo ponuditi…
Pitate se zašto niste primljeni…
Odbor za upise na sveučilište Brown…
…nažalost ne možemo…
-Cornell… -Nažalost…
-Odbijamo… -Sve su odluke konačne.
Sretno s akademskom karijerom.
Lista čekanja i sedam odbijenica?
To znači da je Devi Vishwakumar upala
nigdje.
Prijevod titlova: Dinka Nikolaš